П Р О Т О К О Л   №  9
от заседание на комисия “Бюджет и финанси”,
проведено на  19 февруари 2014 г.

ПРИСЪСТВАЛИ НА ЗАСЕДАНИЕТО:	Димитър Узунов – за председател
Камен Иванов
Румен Георгиев 

ОТСЪСТВАТ: Михаил Кожарев и Каролина Неделчева

От администрацията на ВСС присъстваха: Ирина Иванова – началник отдел „БФ”, Елисавета Илиева – н-к отдел „Счетоводство и методология”, той и главен счетоводител и Цветанка Тиганчева – ст. експерт – юрисконсулт.

1. ОТНОСНО: Определяне на показатели и условия за изпълнение на бюджета на съдебната власт за 2014 г. във връзка с ПМС № 3 от 15.01.2014 г. за изпълнението на държавния бюджет на Република България за 2014 г.
Включена в обявения дневен ред за заседанието на 20.02.2014 г.

Комисия „Бюджет и финанси”
Р Е Ш И :

Предлага на ВСС да приеме следното решение:
1. Средствата за СБКО да се определят в размер на 2,1 на сто от плановите разходи за заплати, като се разходват и отчитат по реда на чл. 51 от ПМС № 3/15.01.2014 г. в рамките на утвърдената бюджетна сметка за 2014 г.
2. Органите на съдебната власт могат да извършват разходи за пътуване само по реда на чл. 50, ал. 1, т. 1 от ПМС № 3/15.01.2014 г. в рамките на утвърдените им бюджетни сметки за 2014 г. Разходите за пътуване по реда на чл. 50, ал. 1, т. 2 не следва да бъдат извършвани.
3. Определя лимит на разходите за представителни цели за 2014 г., съгласно чл. 49 от ПМС № 3/15.01.2014 г., както следва:
3.1. За ВСС – .....
3.2. За ВКС, ВАС, Прокуратура на Република България, Национална следствена служба, Инспекторат към ВСС и Националния институт на правосъдието – по решение на съответния ръководител или на съответния колективен орган на управление.
3.3. За апелативните, административните, военните и окръжните съдилища, апелативен специализиран наказателен съд и специализиран наказателен съд – ....
3.4. Съдилища с численост над 50 щ.бр. – ....
3.5. Съдилища в областните градове – ....
3.6. За останалите районни съдилища – ....
3.7. Средствата по т. 3.1. до т. 3.6. са в рамките на утвърдените бюджетни сметки за 2014 г.
3.8. Главният прокурор на Република България определя лимитите на прокуратурите.
4. Изплащането на сумите за облекло на членовете на ВСС, Инспектората към ВСС, магистратите и съдебните служители да се извършва в рамките на утвърдената бюджетна сметка на съответния орган на съдебната власт за 2014 г., в съответствие с приетите от ВСС Правила за определяне и изплащане на суми за облекло на магистрати, държавни съдебни изпълнители, съдии по вписванията и съдебни служители в органите на съдебната власт.
4.1. Изплащането на сумите за облекло за 2014 г. се извършва в размер на две средномесечни заплати на заетите лица в бюджетната сфера по отчетни данни на НСИ за IV-то тримесечие на 2013 г.
4.2. Сумите за облекло за 2014 г. не се обвързват със срок за износване на облеклото от предходната година.

2. ОТНОСНО: Утвърждаване на бюджета на съдебната власт за 2014 г. и бюджетните сметки на органите на съдебната власт за 2014 г.
Включена в обявения дневен ред за заседанието на 20.02.2014 г.

Комисия „Бюджет и финанси”
Р Е Ш И :

Предлага на ВСС да приеме следното решение:
Съгласно разпоредбите на чл. 2, ал. 7 от Закона за държавния бюджет на Република България за 2014 г., както и решения на ВСС по доп. точка 14 и доп. точка 15 от протокол № 6/06.02.2014 г., с което е одобрен Вариант № 3.1 за разработване на бюджетните сметки на органите на съдебната власт:
1. УТВЪРЖДАВА бюджета на съдебната власт за 2014 г. по приходите на сума ...., по разходите на сума ...., бюджетни взаимоотношения /трансфери/ на сума ...., в т.ч. .... съгласно ЗДБРБ за 2014 г. и .... съгласно ПМС 10/30.01.2014 г. и Решение на ВСС по доп. точка 14 протокол № 6/06.02.2014 г., и .... от наличности по сметки от предходни години, съгласно чл. 2, ал. 5 от ЗДБРБ за 2014 г.
2. УТВЪРЖДАВА бюджетните сметки на органите на съдебната власт за 2014 г., съгласно приложения № 1, 2, 3 и 4, които са неразделна част от решението.
Същите да се представят в Министерския съвет, Сметната палата и Министерство на финансите при спазване на определения срок в чл. 2, ал. 7 от ЗДБРБ за 2014 г.
Забележка: Бюджетните сметки на ВС Плевен и ВС Варна за 2014 г. са разработени на принципите за останалите органи на съдебната власт, като след фактическото преминаване на магистратите и служителите в други органи на съдебната власт, средствата ще бъдат преразпределени.
3. ОТНОСНО: Указания за изпълнението на бюджета на съдебната власт за 2014 г.
Включена в обявения дневен ред за заседанието на 20.02.2014 г.

Комисия „Бюджет и финанси”
Р Е Ш И :

Предлага на ВСС да приеме следното решение:
УТВЪРЖДАВА Указания за изпълнението на бюджета на съдебната власт за 2014 г., съгласно приложението, неразделна част от решението. Същите да бъдат изпратени на служебните страници до органите на съдебната власт.

4. ОТНОСНО: Информация за изпълнението на бюджета на съдебната власт към 31.12.2013 г.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ПРИЕМА информацията за изпълнението на бюджета на съдебната власт към 31.12.2013 г.
2. Информацията за изпълнението на бюджета на съдебната власт към 31.12.2013 г. да се публикува на Интернет страницата на ВСС.

Корекции на бюджетните сметки на органи на съдебната власт за 2014 г.

5. ОТНОСНО: Корекция на бюджетната сметка на Софийски районен съд за 2014 г.

Комисия „Бюджет и финанси”
Р Е Ш И :

Предлага на ВСС да приеме следното решение:
УВЕЛИЧАВА бюджетната сметка на Софийски районен съд за 2014 г. по § 52-00 „Придобиване на ДМА” с .... с цел осигуряване на средства за обзавеждане и оборудване на сградата на бул. Цар Борис III № 54.
Средствата са за сметка на неразпределения резерв по бюджета на съдебната власт за 2014 г. по § 52-00 „Придобиване на ДМА”.

6. ОТНОСНО: Извлечение от протокол № 3/21.01.2014 г. от заседание на КПКИТС относно искане от председателя на Административен съд София-град за закупуване на компютърна техника.

Комисия „Бюджет и финанси”
Р Е Ш И :

ОТЛАГА разглеждането на искането на административния ръководител на Административен съд София - град, поради липса на финансови средства.

7. ОТНОСНО: Искане от административния ръководител на Военен съд гр. Пловдив за осигуряване на средства за доставка и монтаж на многофункционална копирна машина.
Доклад от инж. Димитър Шиклев – гл. експерт „Инвеститорски контрол” в дирекция „Бюджет и финанси” на АВСС.

Комисия „Бюджет и финанси”
Р Е Ш И :

1. Приема доклада от инж. Димитър Шиклев – гл. експерт „Инвеститорски контрол” в дирекция „Бюджет и финанси” на АВСС.
2. ОТЛАГА разглеждането на искането от административния ръководител на Военен съд гр. Пловдив за следващо заседание на комисията.

Предложения за отпускане на помощи от централизираните средства на фонд СБКО.

Одитни доклади.

10. ОТНОСНО: Доклад от Валентин Ангелов – директор на дирекция „Вътрешен одит” във ВСС относно извършена проверка в Административен съд гр. Монтана на основание решение по протокол № 1/08.01.2014 г. от заседание на комисия „Бюджет и финанси”.

Комисия „Бюджет и финанси”
Р Е Ш И :

Предлага на ВСС да приеме следното решение:
1. Приема за сведение доклада за извършената проверка в Административен съд гр. Монтана, възложена по решение по протокол № 1/08.01.2014 г. на комисия „Бюджет и финанси” на ВСС.
2. Изпраща екземпляри от доклада на ИВСС и на административния ръководител – председател на Административен съд гр. Монтана.

Разни.

11. ОТНОСНО: Предложение от г-н Михаил Кожарев – председател на комисия „Бюджет и финанси” за предприемане на действия съгл. чл. 24, т. 7 от ПОДВССНА.

Комисия „Бюджет и финанси”
Р Е Ш И :

ВЪЗЛАГА на Дирекция „Финанси и бюджет” да разработи проект на Таблица № 1 на ВСС и Класификатор на длъжностите в администрацията на основание чл. 341 от ЗСВ, съобразно изискванията на чл. 218, ал. 2 и ал. 3 от ЗСВ, както и да определи дефицита, в срок до 12.03.2014 г. 

12. ОТНОСНО: Предложение от Светла Петкова, Галя Георгиева и Милка Итова – членове на Висшия съдебен съвет за създаване на регистър на производствата и делата, по които са изплатени обезщетения по реда на Глава трета „а” от ЗСВ.

Комисия „Бюджет и финанси”
Р Е Ш И :

Не счита за целесъобразно създаването на регистър на производствата и делата, по които са изплатени обезщетения за забавено правосъдие.

13. ОТНОСНО: Проект на правила за провеждане на конкурс за избор на главен секретар на ВСС, изпратени от Комисия по правни въпроси, за предложения.

Комисия „Бюджет и финанси”
Р Е Ш И :

Приема за сведение Проекта на правила за провеждане на конкурс за избор на главен секретар на ВСС.

14. ОТНОСНО: Доклад от Елисавета Илиева – Н-к отдел „Счетоводство и методология”, той и Главен счетоводител на ВСС относно подобряване на взаимодействието между Национална агенция по приходите и Висш съдебен съвет по принудителното събиране на публични държавни вземания от НАП.

Комисия „Бюджет и финанси”
Р Е Ш И :

ПРИЕМА да бъде организирана обща среща с експерти от Дирекция „Събиране” на Национална агенция по приходите и Висш съдебен съвет във връзка с подобряване на взаимодействието при принудително събиране на публични държавни вземания.

15. ОТНОСНО: Доклад от Елисавета Илиева – Н-к отдел „Счетоводство и методология”, той и Главен счетоводител на ВСС във връзка със сключен договор № 16-88/22.06.1999 г. между Висш съдебен съвет и „Информационно обслужване” АД, и проект на писмо.

Комисия „Бюджет и финанси”
Р Е Ш И :

ОДОБРЯВА проект на писмо до „Информационно обслужване” АД относно дарение на активи, предоставени на съдебната власт с договор № 16-88/22.06.1999 г.

16. ОТНОСНО: Предложение от административния ръководител на Окръжен съд гр. Стара Загора за безвъзмездно предоставяне на лек автомобил „Форд Фокус” за нуждите на Районен съд гр. Нови пазар.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ДАВА СЪГЛАСИЕ лек автомобил „Форд Фокус” с рег. № СТ 1414 СС, числящ се на Окръжен съд гр. Стара Загора да се предаде безвъзмездно за управление на Районен съд гр. Нови пазар, съгласно чл. 11, ал. 5 от Правилника за прилагане на Закона за държавната собственост и във връзка с чл. 28, ал. 3, т. 2 от Закона за държавната собственост.
2. ВЪЗЛАГА на председателя на Окръжен съд гр. Стара Загора да предприеме действия за прехвърляне и пререгистрация на служебния автомобил.

17. ОТНОСНО: Предложение от председателя на Административен съд гр. Стара Загора за преминаване към обслужване по чл. 4, ал. 1 от Закона за ограничаване на плащанията в брой.

Комисия „Бюджет и финанси”
Р Е Ш И :

1. ДАВА СЪГЛАСИЕ Административен съд гр. Стара Загора да премине към обслужване по чл. 4, ал. 1 от Закона за ограничаване на плащанията в брой  с 2 /два/ броя ПОС терминални устройства за обслужване на транзитната сметка и набирателната сметка.
2. УКАЗВА на упълномощените лица да уведомят обслужващата банка на Административен съд гр. Стара Загора,  във връзка с искането им за монтиране на две ПОС терминални устройства, при спазване изискванията на т. 24 от ДДС № 02/08.03.2012 г.

18. ОТНОСНО: Упълномощаване на г-жа Магдалена Атанасова Лазарова – Проданова – член на ВСС и ръководител на проект „Укрепване на капацитета на ВСС за по-добро управление на комуникационните процеси и повече прозрачност в дейността на съдебната система” по ОПАК, да сключи договор за извършване на независим финансов одит на проекта от външен одитор.

Комисия „Бюджет и финанси”
Р Е Ш И :

Предлага на ВСС да приеме следното решение:
УПЪЛНОМОЩАВА г-жа Магдалена Лазарова – ръководител на проект „Укрепване на капацитета на ВСС за по-добро управление на комуникационните процеси и повече прозрачност в дейността на съдебната система”, договор за предоставяне на безвъзмездна финансова помощ с рег. № К 13-15-1/04.12.2013 г., който се осъществява с финансовата подкрепа на Оперативна програма ”Административен капацитет”, съфинансирана от Европейския съюз чрез Европейски социален фонд да избере изпълнител чрез директно възлагане по чл. 14, ал. 5, т. 2 от ЗОП за извършване на одит на проекта, както и да подпише договор с него.

19. ОТНОСНО: Молба от ....... от гр. София, ж.к. Западен парк за възстановяване на отнето в полза на бюджета на съдебната власт публично вземане, представляващо парична гаранция внесена по сметка на Окръжна следствена служба – гр. Ямбол по пр.пр. № .... по описа на ОП – гр. Ямбол, ДП № .... по описа на ОСлС при ОП – гр. Ямбол и писмо от СГС с изисканата информация.

Комисия „Бюджет и финанси”
Р Е Ш И :

ИЗМЕНЯ решение по протокол № 1/08.01.2014 г., т. 14 като същото да се чете:
ДАВА СЪГЛАСИЕ Окръжна прокуратура гр. Ямбол да възстанови гаранция в размер на .... на ...... по код 90.

20. ОТНОСНО: Подновяване на договори за поддръжка на специализирани информационни системи и хостинг.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ДАВА СЪГЛАСИЕ да бъде извършен разход в размер на ..... без ДДС, като бъде сключен договор за едногодишна поддръжка на Централен уеб базиран интерфейс за публикуване на съдебните актове.
Предложеният проект на договор да бъде съобразен с препоръките на Сметна палата и разпоредбите на закона, като съответно бъде коригиран и в частта касаеща изплащането на възнаграждението. 
1.1. Да се сключи договор с „Абати” АД за едногодишна поддръжка на Централен уеб базиран интерфейс за публикуване на съдебните актове.
1.2. Възлага на Соня Найденова – представляващ ВСС изпълнението на решението по т. 1.1.
2. ДАВА СЪГЛАСИЕ да бъде извършен разход в размер под .... без ДДС, като бъде сключен договор за едногодишна поддръжка на Информационната система за мониторинг и контрол на дейността на вещите лица.
Предложеният проект на договор да бъде съобразен с препоръките на Сметна палата и разпоредбите на закона, като съответно бъде коригиран и в частта касаеща изплащането на възнаграждението. 
2.1. Да се сключи договор с „Абати” АД за едногодишна поддръжка на Информационната система за мониторинг и контрол на дейността на вещите лица.
2.2. Възлага на Соня Найденова – представляващ ВСС изпълнението на решението по т. 2.1.
3. ДАВА СЪГЛАСИЕ да бъде извършен разход в размер на .... без ДДС, като бъде сключен едногодишен договор за Хостинг, техническо осигуряване, поддръжка и осигуряване на интернет свързаност.
Предложеният проект на договор да бъде съобразен с препоръките на Сметна палата и разпоредбите на закона, като съответно бъде коригиран и в частта касаеща изплащането на възнаграждението. 
3.1. Да се сключи договор с „Ай Пи Сек” ЕООД за една година за хостинг, техническо осигуряване, поддръжка и осигуряване на интернет свързаност.
3.2. Възлага на Соня Найденова – представляващ ВСС изпълнението на решението по т. 3.1.

21. ОТНОСНО: Писмо от председателя на Районен съд гр. Бяла с вх. № 11-07-201/11.02.2014 г., с искане за съдействие и своевременна намеса за преценка на необходимите действия за укрепване на сградата.
Доклад от инж. Димитър Шиклев – гл. експерт „Инвеститорски контрол” в дирекция „Бюджет и финанси” на АВСС.

Комисия „Бюджет и финанси”
Р Е Ш И :

ВЪЗЛАГА на инж. Димитър Шиклев – гл. експерт „Инвеститорски контрол” в дирекция „Бюджет и финанси” на АВСС да изготви проект на писмо до Министерство на правосъдието.

22. ОТНОСНО: Предложение от Даниела Петровска – директор на дирекция „Организационно-административна дейност” за сключване на граждански договор с външен изпълнител за изготвяне на Акт за унищожаване на документи с изтекъл срок на съхранение в администрацията на ВСС.

Комисия „Бюджет и финанси”
Р Е Ш И :

Изразява положително становище по направеното предложение.
23. ОТНОСНО: Запитване от ..... – държавен съдебен изпълнител в Районен съд гр. Габрово за правото за получаване на средства за работно облекло за 2014 г.
Становище от Божана Ненкова - главен експерт - икономист в отдел „Счетоводство и методология”.

Комисия „Бюджет и финанси”
Р Е Ш И :

Да се изпрати на .... – държавен съдебен изпълнител в Районен съд гр. Габрово становището изготвено от главен експерт-икономист в отдел „Счетоводство и методология”.

24. ОТНОСНО: Писмо от Национален статистически институт относно предоставяне на информация за средната месечна работна заплата през четвърто тримесечие на 2013 г.

Комисия „Бюджет и финанси”
Р Е Ш И :

Приема за сведение информацията на Национален статистически институт за средната работна заплата на заетите в бюджетните организации и фондове управлявани от държавата за IV-то тримесечие на 2013 г.

25. ОТНОСНО: Анализ на Кампания “Ден на отворените врати”, проведена през 2013 г. в органите на съдебната власт, изпратен от комисия „Публична комуникация”, за запознаване.

Комисия „Бюджет и финанси”
Р Е Ш И :

Приема за сведение Анализ на Кампания “Ден на отворените врати”, проведена през 2013 г. в органите на съдебната власт.

26. ОТНОСНО: Извлечение от протокол № 11/14.02.2014 г. от заседание на комисия „Съдебна администрация” относно предложение от председателя на Апелативен съд гр. Варна за поощряване на съдебен служител.

Комисия „Бюджет и финанси”
Р Е Ш И :

ОТЛАГА разглеждането на т. 26 от дневния ред за следващо заседание на комисията.

27. ОТНОСНО: Писмо от Министерство на правосъдието във връзка с предстоящо изготвяне на Пътна карта за адресиране на отправените препоръки в Доклада на ЕК до Европейския парламент и Съвета относно напредъка на България, препратено от комисия „Международна дейност, за предложения.

Комисия „Бюджет и финанси”
Р Е Ш И :

Приема за сведение писмото от Министерство на правосъдието във връзка с предстоящото изготвяне на Пътна карта за адресиране на отправените препоръки в Доклада на ЕК до Европейския парламент и Съвета относно напредъка на България.

ДОПЪЛНИТЕЛНИ ТОЧКИ:

29. ОТНОСНО: Промяна на решение на Висш съдебен съвет по протокол № 33 от 31 юли 2013 г.
Доклад от Красимира Василева – н-к отдел „ЮОДКВ”, дирекция „Правна”.

Комисия „Бюджет и финанси”
Р Е Ш И :

Предлага на ВСС да приеме следното решение:
ИЗМЕНЯ решение на ВСС по т. 31 от протокол № 33 от заседание проведено на 31 юли 2013 г., както следва:
УПЪЛНОМОЩАВА Галина Карагьозова – член на ВСС да възложи чрез публична покана по реда на чл. 14, ал. 4, т. 2 при условията на глава осма „А” от ЗОП поръчка с предмет: „Извършване на писмени и устни преводи, обособени в следните позиции:
Обособена позиция № 1 – Извършване на писмени и устни преводи за нуждите на Висш съдебен съвет
Обособена позиция № 2 - – Извършване на писмени и устни преводи във връзка с реализацията на Предефиниран проект № 2 „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” осъществяван с финансовата подкрепа на Норвежкия финансов механизъм 2009-2014”, както и да сключи договор с избран с решение на ВСС изпълнител за срок от 2 (две) години, или да оттегли публичната покана.

30. ОТНОСНО: Включване на допълнителни точки към обявения дневен ред за заседанието на ВСС на 20.02.2014 г.

Комисия „Бюджет и финанси”
Р Е Ш И :

Предлага на ВСС следните допълнителни точки към обявения дневен ред за заседанието на 20.02.2014 г.

1. Упълномощаване на г-жа Магдалена Атанасова Лазарова – Проданова – член на ВСС и ръководител на проект „Укрепване на капацитета на ВСС за по-добро управление на комуникационните процеси и повече прозрачност в дейността на съдебната система” по ОПАК, да сключи договор за извършване на независим финансов одит на проекта от външен одитор.

2. Подновяване на договори за поддръжка на специализирани информационни системи и хостинг.

3. Промяна на решение на Висш съдебен съвет по протокол № 33 от 31 юли 2013 г.

31. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на ВСС.

Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Висшия съдебен съвет след 20.02.2014 г. да бъдат включени следните проекти на решения:

1. Информация за изпълнението на бюджета на съдебната власт към 31.12.2013 г.

2. Корекции на бюджетните сметки на органи на съдебната власт за 2014 г.

2.1. Корекция на бюджетната сметка на Софийски районен съд за 2014 г.

3. Предложения за отпускане на помощи от централизираните средства на фонд СБКО.

4. Одитни доклади.

4.1. Доклад от Валентин Ангелов – директор на дирекция „Вътрешен одит” във ВСС относно извършена проверка в Административен съд гр. Монтана на основание решение по протокол № 1/08.01.2014 г. от заседание на комисия „Бюджет и финанси”.

5. Разни.

5.1. Предложение от административния ръководител на Окръжен съд гр. Стара Загора за безвъзмездно предоставяне на лек автомобил „Форд Фокус” за нуждите на Районен съд гр. Нови пазар.

ЗА ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							ДИМИТЪР УЗУНОВ